procesaur/Wiki.mk huggingface dataset:
Знаме на Советскиот Сојуз

Знамето на СССР претставува црвен правоаголник со срп и чекан и петокрака во горниот лев агол. Знамето официјално било одобрено на 30 декември 1922 на Првиот конгрес на Советите на СССР.
Црвената боја на знамето го симболизирал социјализмот, а српот и чеканот сојузот помеѓу селаните и работниците.
По распаѓањето на СССР на 25 декември 1991 година, знамето престанало да биде државен симбол.
Генерален секретар на ЦК на КПСС

Генерален секретар на ЦК на КПСС, претставува најголемата должност на КПСС, еднаква како на државна глава на Советскиот Сојуз по смртта на Ленин во 1924 година. Целото име е ''Генерален (или Прв) секретар на Централниот комитет на Комунистичката партија на Советскиот Сојуз''.
Била воведена во текот на 1922 година, каде во почетокот имала всушност само технички карактер отколку партија со вградена хиреархија. По смртта на Ленин, и со доаѓањето на власт на Сталин, тој воспоставува апсолутна власт врз целиот СССР, при кое должноста Генерален секретар се превратила во најголема должност и улога во КПСС.
Должноста генерален секретар на ЦК на КПСС постоела сè до 1991 година кога била прекратена и дејноста на партијата.
no:Sovjetunionens kommunistiske parti#Liste over generalsekretærer i Sovjetunionens kommunistiske parti
Комунистичка партија на Советскиот Сојуз

Комунистичката партија на Советскиот Сојуз (КПСС) (руски: ''Коммунисти́ческая па́ртия Сове́тского Сою́за, КПСС'') била единствената политичка партија во времето на СССР.
Нејзини раководни органи биле Централниот комитет (ЦК), Политбиро на ЦК на КПСС, Секретариатот на ЦК.
Во 1991 година била забранета на територијата на Русија по наредба на претседателот Борис Елцин.
КПСС постоела под различни имиња:
* од 1898 - Руска социалдемократска работничка партија (РСДРП)
* од пролетта на 1917 - Руска социалдемократска работничка партија (РСДРП(б))
* од 1918 - Руска комунистичка партија (болшевци) (РКП(б))
* од 1925 - Сојузна комунистичка партија (болшевци) (ВКП(б))
* од 1952 - Комунистичка партија на Советскиот Сојуз (КПСС)
Душкало (филм од 2007)

Душкало (англиски: ''Sleuth'') — филм од 2007 година режиран од Кенет Брана, а заснован на истоимената наградувана драма на Ентони Шафер и адаптирана за филм од страна на нобеловецот Харолд Пинтер.
Продуцент на филмот е Џуд Ло, кој исто така се појавува како Мило Тиндл наспроти Мајкл Кејн кој ја игра улогата на Ендрју Вајк. Кејн играше како Тиндл, наспроти Лоренс Оливие како Вајк во оригиналната верзија на филмот од 1972 година.
Овој филм беше најавуван како соработка помеѓу Пинтер, Брана, Ло и Кејн, четирите големи имиња на британскиот театар и филм. Иако новата филмска адаптација е означена како „римејк“, ѕвездите на филмот и критичарите нагласуваат дека Пинтеровото видување на драмата речиси целосно се разликува од оригиналната драма и филм, кои Пинтер ги нема гледано пред да почне да го пишува сценариото.
1 Синопсис
„Писател на детективски романи кој е милионер, се надмудрува со невработен глумец кој „ја украл“ жена му, во смртно сериозна игра со опасни последици.
Брак на италијански начин (филм)

„Брак на италјански начин“ (италијански: ''Matrimonio all'italiana'') — италијански филм од 1964 година. Режијата е на Виторио Де Сика, а сценариото на Ренато Кастелани според пиесата на Едуардо Де Филипо. Во главните улоги настапуваат Софија Лорен и Марчело Мастројани. Покрај нив играат и Алдо Пуљиси, Текла Скарано, Марилу Толо и Џани Ридолфи.
Филмот има добиено одлични критики за улогите на двајцата главни глумци и ги освоил наградите „Давид Ди Донатело“ (за најдобра продукција) и „Златен глобус“ (за најдобар странски филм).
1 Заплет
Филумена Мартурано, мајка на три деца, која со години е слугинка и конкубина на Доменико Соријано, сака да се омажи. Успева во тоа преправајќи се дека е смртно болна. Но, потребна е дополнителна итроштина.
Ден на Русија

Државен празник во Руската федерација е 12 јуни. На овој ден:
* На 12 јуни 1990 година бил одржан првиот конгрес на народните пратеници каде била донесена одлуката за сувереност на Русија
* 12 јуни 1991 година се провеле првите демократски избори за претседател на Русија
Од 1994 година, со декрет на Борис Елцин, 12 јуни станал државен празник како ден на државниот суверенитет на Русија.
Празникот се слави секоја година од 1992.
Султан Кударат

Султан Кударат е покраина на Филипините која е сместена во Сокксксарген регионот на островот Минданао. Главен град е Исулан и се граничи со Магинданао и Котабато на север, Јужен Котабато и Сарангани на исток. На југозапад излегува на Целебеско Море.
1 Население
Според пописот во 2015 во Султан Кударат живееле точно 812.095 жители. Скоро сите се муслимани, но има и христијани, кои се доселеници.
2 Стопанство
Економијата на Султан Кударат првостепено се заснова на земјоделието. Најмногу се произведува ориз, пченка, кафе, говедско месо и сл.
Рибарството е една од најбрзорастечките гранки. Има голема експлоатација на Туна во Целебеско Море.
3 Административна поделба
Султан Кударат е поделен на 11 општини, 1 град и 249 барангаи.
3.1 Град
* Такуронг
Знаме на Русија

Државното знаме на Руската федерација претставува правоаголник со три бои, од кој најгорната е бела, средната е сина и најдолната е црвена. Ширината и должината се во размер 2:3.
1 Поврзано
* Знамиња на административните единици на Русија
* Грб на Русија
* Русија
Сулу

Сулу е островска покраина на Филипините која е сместена во регионот Бангсаморо (БАРММ). Главен град е Холо. Се наоѓа во архипелагот Сулу, помеѓу Басилан и Тави-Тави.
1 Географија
Сулу има површина од 1.600,4 км<sup>2</sup>. Сулу е дел од архипелагот Сулу, кој е во близина на островот Борнео.
2 Демографија
Според пописот во 2015 во Султан Кударат живееле точно 824.731 жител.
3 Административна поделба
Сулу е поделен на 19 општини.
4 Поврзано
* Сулски јазик (таусуг)
Грб на Русија

Грбот на Русија претставува златен двоглав орел со подигнати продолжени крилја поставен на четириаголниот црвен хералдички штит со заоблени долни агли. Има две мали круни на врвот од главите на орелот, со една голема круна над нив. Трите круни се поврзани со лента. Орелот држи жезол во десната канџа и топче во левата канџа. Орелот носи црвен штит на градите на кој е прикажан сребрен коњаник во сина наметка, качен на сребрен коњ и како убива црн змеј со сребрено копје. Црвената боја ја означува големината на Русија. Грбот бил изработен во времето на Руската Империја. По распаѓањето на СССР, грбот повторно бил вратен како државен симбол.
1 Поврзано
* Русија
* Знаме на Русија
* Химна на Русија
Николаус Ото

Николаус Аугуст Ото ( – ) (германски: ''Nicholaus August Otto'') бил германски пронаоѓач и инженер кој го дизајнирал Ото-моторот - четворотактен мотор со внатрешно согорување. Ото-моторот бил пронајден во 1876 година. Иако идеите и концептот за четворотактен мотор со внатрешно согорување постоеле во времето кога Ото го развил својот пронајдок, тој бил првиот што направил практична и употреблива верзија, која е во примена и денес во речиси сите автомобили, како и во многу авиони, локомотиви, агрегати и други моторизирани уреди.
Градината на Финци-Контини (филм)

„Градината на Финци-Контини“ (италијански: ''Il Giardino dei Finzi-Contini'') е италјански филм од 1970 година во режија на Виторио де Сика (Vittorio De Sica). Автор на сценариото е Виторио Боничели (Vittorio Bonicelli) според истоимениот роман на Џорџо Басани (Giorgio Bassani). Улогите ги играат: Лино Каполикио (Lino Capolicchio), Доминик Санда (Dominique Sanda), Фабио Тести (Fabio Testi), Ромоло Вали (Romolo Valli), Хелмут Бергер (Helmut Berger) и др. Филмот е награден со „Златна мечка“ на Берлинскиот фестивал во 1971 година и со „Оскар“ за најдобар странски филм во 1972 година. Истата година, филмот бил прикажан на белградскиот филмски фестивал ФЕСТ, каде ја добил наградата FIPRESCI за режија.
1 Опис
Приказната за богатото еврејско семејств Финци – Контини е раскажана во прво лице од Џорџо, претставник на средната еврејска буржоазија во Ферара и заљубен во Микол Финци – Контини. Дејството е преземено од истоимениот роман на Џорџо Басани и темелно ја обработува атмосферата на пасивност и нихилизам што ја зафаќа италијанската еврејска буржоазија која е длабоко поврзана со либералните идеали на пред-фашистичка Италија и едноставно не верува дека навистина може да биде гонета во сопствената земја поради различни религиски убедувања. Драматичниот епилог на депортација на Микол и нејзиното семејство (се спасува само братот Алберто, кој умира од болест и е закопан во монументалната капела на семејството), дефинитивно ги израмнува општествените разлики помеѓу Финци–Контини и останатите членови на еврејската заедница од Ферара, соединети во теророт на депортацијата и смртта во концентрациониот логор. Во една од последните сцени, кога еврејските семејства се собрани во замокот пред да бидат испратени во Германија, Микол и бабата, одвоени од другите, го среќаваат таткото на главниот лик, кој им пружа внимание и грижа. На тој начин се затвора кругот меѓу девојката и синот, вљубен во неа, но одбиен поради заедничкиот пријател Џампи Малнате. Џорџо, кој навреме избегал во странство, се спасува и ја раскажува приказната за својата младост и за првата невозможна љубов.
Северен Суригао

Северен Суригао е покраина на Филипините која е сместена во регионот Карага во Минданао. Главен град е Суригао. Покраината е составена од неколку острови и граничи со Северен Агусан, и Јужен Суригао на југ.
1 Демографија
Мнозинството од населението е со австронезиско потекло, но има и мигранти како Кинези, Јапонци и Арапи.
95% од населението зборува суригајски јазик, но со големи влијанија на себуанскиот и бохолскиот. Поголемиот дел од населението зборува и разбира англиски.
Според пописот во 2015 во Султан Кударат живееле точно 485.088 жители.
Доминантна религија е римо-католицизмот.
2 Административна поделба
Северен Суригао е поделен на 20 општини и 1 град.
2.1 Град
* Суригао
Јужен Суригао

Јужен Суригао е покраина на Филипините која е сместена во регионот Карага во Минданао. Главен град е Тандаг. покраината се граничи со Северен Суригао на север, Северен и Јужен Агусан на запад, и Источен Давао на југ. Излегува на Филипинското Море.
1 Народ и култура
Јужен Суригао е дом на Маманва и Манумбо племињата кои се познати по својот уникатен фестивал Бонок-Бонок. Скоро сите племиња и другите народи во покраината се христијани.
2 Демографија
Според пописот во 2015 во Султан Кударат живееле точно 592.250 жители.
3 Административна поделба
Јужен Суригао е поделен на 17 општини и 2 града.
3.1 Градови
* Бислиг
* Тандаг
Тави-Тави

Тави-Тави е островска покраина на Филипините сместена во регионот Бангсаморо (БАРММ). Главен град е Бонгао. Покраината се наоѓа во Сулското Море и лежи североисточно од покраината Сулско Море и западно од малезиската покраина Сабах.
1 Демографија
Најголемиот дел од населението е дел од народот Сама кој го има во повеќе подвидови и племиња.
2 Стопанство
Земјоделието и рибарството се главните стопански гранки на покраината. Во последно време забележителни сè поголеми инвестиции со кои се индустријализира покраината.
3 Административна поделба
Тави-Тави е поделен на 11 општини.
Кула Си-ен

Кула Си-ен (|CN Tower) во центарот на Торонто, Канада е комуникациска и туристичка кула со висина од 533,33 метри. Таа била своевремено повисока од Останкинската кула во СССР уште во текот на градбата, и оттогаш останала највисока градба на светот, сѐ до 2007. година кога била надмината од зградата Бурџ Калифа.
ЦН Кулата и понатаму е највисока градба на американскиот континент, и привлекува по 2 милиони туристи годишно.
Името „ЦН“ првобитно се однесувало на Канадските национални железници (англ. ''Canadian National Railway''), бидејќи железничката компанија ја изградила кулата. Подоцна таа ја пренела кулата на Канадската земјишна компанија, но името останало, сега како „Канадска национална кула“ (англ. ''Canada's National Tower'').
Во 1995., кулата била прогласена за едно од современите светски чуда од Американската асоцијација на градежни инженери.
Тарлак

Тарлак е покраина на Филипините која е сместена во регионот Централен Лусон и не излегува на море. Главен град е Tarlak. Се граничи со Пампанга на југ, Нова Есиха на исток, Пангасинан на север, и Самбалес на запад.
1 Демографија
Според пописот од 2000, Тарлак брои вкупно 1.068.783 жители. Густината на населението изнесува 350 ж/км<sup>2</sup>. Илоканскиот јазик го зворуваат 41% од населението. тагалски е исто така добро користен и разбран.
2 Стопанство
Целото стопанство на Тарлак е нбасочено кон земјоделието и претежно се одгледува ориз и шеќерна трска.
3 Административна поделба
Тарлак е поделен на 17 општини, 1 град и 510 барангаи.
3.1 Градови
* Тарлак
Останкинска кула

Останкинска кула или Останкинска телекула (|Останкинская телебашня) — радиотелевизиска кула во Москва, Русија. Висока е 540 метри и во времето кога била изградена во 1967. била највисоката градба во светот, сѐ до 1975 г. кога ја надминала кулата „ЦН“ во Торонто.
Поради застарената електрика и електроника, како и нередовното одржување, во кулата на двапати избивал пожар, во 2000. и во 2007. Особено пожарот од 2000 направил голема штета и однел 3 жртви.
Самбалес

Самбалес е покраина на Филипините која е сместена во регионот Централен Лусон. Главен град е Иба. Самбалес се граничи со Пангасинан на север, Тарлак и Пампанга на исток, и Батаан на југ. Покраината лежи помеѓу Јужнокинеското Море и Самбалеските Планини.
1 Клима
Самбалес има две карактеристични сесони и тоа:
* Сува (од Октомври до Јуни) и
* Влажна (од Јули до Септември).
2 Стопанство
Самбалес има големи ресурси на никел и хром.
3 Туризам
Самбалес има 173 км брег кој е преполн со прекрасни песечни плажи, корални гребени, нуркачки и сурф клубови, хотели и велнес центри. Плажите се приближно на 3-4 часа возење од Мамила.
4 Административна поделба
Самбалес е поделен на 13 општини и 1 град.
4.1 Градови
* Олонгапо
Северна Самбоанга

Северна Самбоанга — покраина на Филипините која се наоѓа во регионот Полуостров Самбоанга на Минданао. Главен град е Диполог. Покраината се граничи со Јужна Самбоанга и Самбоанга Сибугај на југ и Западен Мисамис на исток. На северозапад излегува на Сулското Море.
1 Стопанство
Околу половина од покраината е исклучително земјоделска. Пченката, кикириките и оризот се најзастапените култури. Бидејќи според Филипинскиот статистички центар околу 47% од населението се сиромашни, државата се зафати со побрзо инвестирање во оваа покраина, а сè со цел да се намали сиромаштијата и да се фати филипинскиот просек.
2 Административна поделба
Северна Самбоанга е поделена на 25 општини, 2 града, 691 барангаи и 3 Конгересионални окрузи.
2.1 Градови
* Дапитан
* Диполог
Самбоанга Сибугај

Самбоанга Сибугај — покраина на Филипините која се наоѓа во регионот Полуостров Самбоанга на Минданао. Главен град е Ипил. Покраината се граничи со Северна Самбоанга на север, Јужна Самбоанга на исток и Самбоанга на југозапад. На југ излегува на заливот Моро.
1 Демографија
Според пописот од 2000 во Самбоанга Сибугај живееле 497.239 жители со густина од 161 жит/км<sup>2</sup>.
Најзборувани јазици се себуанскиот и хилигајнонскиот. Тагалскиот и англискиот се исто така говорени и доста разбрани.
2 Стопанство
Индустријата главно е заснована на производство на храна и производсво на текстил. Оваа покраина е позната по производство на восок и свеќи.
3 Административна поделба
Самбоанга Сибугај е поделена на 16 општини и 389 барангаи.
Јужна Самбоанга

Јужна Самбоанга е покраина на Филипините која е сместена во регионот Полуостров Самбоанга на Минданао. Главен град е Пагадијан. Покраината се граничи со Северна Самбоанга на север, Самбоанга Сибугај на запад, Западен Мисамис на североисток и Северен Ланао на исток. На југ излегува на заливот Моро.
1 Демографија
Според пописот од 2000, во Јужна амбоанга живееја вкупно 836.217 жители, што ја прави 16-та по ред населена покраина на Филипините. Густината на населението изнесува 3.480 жит/км<sup>2</sup>.
2 Стопанство
Доминантна стопанска гранка во Јужна Самбоанга е земјоделството. Се произведува кокосово масло, пченка и ориз. Се одгледуваат и повеќе видови на овошни растенија, а има и неколку рудници.
3 Административна поделба
Јужна Самбоанга е поделена на 26 општини, 1 град и 681 барангаи.
3.1 Градови
* Пагадијан
25 април (мост)

Мостот „25 Април“ (|Ponte 25 de Abril) е висечки мост кој го поврзува градот Лисабон,престолнината на Португалија,и општината Алмада на левата страна на реката Тахо. Изградбата завршила на 6 август 1966 г. додека железничката платформа беше додадена во 1999. Често се споредува со мостот „Голден Гејт“ во Сан Франциско поради сличностите во изгледот, и поради тоа што е дело на истото претпријатие. До 1974 г. мостот се нарекувал Салазарски Мост.
Голден гејт (мост)

Мостот Голден гејт (|Golden Gate Bridge што означува мостот Златна порта) во превод, е висечки мост кој се издига над заливот Голден Гејт и ги поврзува градот Сан Франциско и гратчето Саусалито.
Завршен е во 1937 година и е меѓународен симбол на Сан Франциско и на САД. Тој е еден од најдолгите висечки мостови во светот.
Лалола

Лалола (шпан. ''Lalola'', „lal♂l♀“) е
аргентинска телекомедија, или подобро кажано хумористична теленовела. Обижавателите на претходната серија со Kaрла Петерсон, која овде го глуми главниот лик, Ти си мојот живот, ги остави пресреќни со веста дека најзабавниот лик од истоимената серија се појавува како главен лик во нова телекомедија и тоа во лик како жена во машко тело. Серијата во Аргентина беше прикажувана на каналот Америка, но поради малата гледаност на каналот се очекуваше и мал резлутат, па така серијата се бореше со рејтинг од 10% па на крајот да опадне на 3%. Најголемата причина за ова е и терминот, бидејќи во истиот термин се емитуваат уште две популарни серии. Серијата беше прогласена за најдобра телекомедија, без разлика на постигнатиот успех.
Серијата кај нас се емитуваше на А2 телевизија.
1 Синопсис
Серијата започнува со приказната на Лало, познат стопанственик, водач, мачо и одличен женкар, чие хоби е да биде со убави жени и потоа да ги заразува до една за никогаш да не биде со неа. Се продолжува на тој начин сè додека една од жените не решава да му се одмазди. Станува збор за Ромина – една наивна и убава девојка, која разочарана и исполнета со грев од лагата, решава да не ги остави така нештата и да му се одмазди. Ромина пронаоѓа една вештерка да му се одмазди на Лало на најгрозниот начин. И така станува. Тој начин се состои во една магија, во која мажот се претвора во жена т.е. да се претвори Лало во Лола. На тој начин Лало ќе треба да адаптира кон животот на Лола и да го земе своето место во фирмата. Таа како секој ден во кои Лало се преслекува како Лола е многу важен, зошто му претстои една важна средба за работата, на која не може да биде отсутен. Лола прави така, и колегите ќе му поверуваат, дека е една братучеда, која поради лични прилини Лало ќе биде отсутен некое време. Така таа се запознава со Факундо, едно момче кое ќе се вљуби во Лола на прв поглед и ќе се бори за неа додека таа не му одговори. Но, тој и покрај тоа не помислува што всушност се крие под тоа тело. Малку по малку, Лало во кожата на Лола си дава сметка за вистинските работи во животот, за чувствата и за уште многу нешта, кои не ги познавал до пред некое време.
2 Улоги
* Карактеризација на ликовите
Глумци Ликови
Карла Петерсон, Лола
Лусијано Кастро, Факундо
Рафаел Феро, Гастон
Хуан Гил Наваро, Лало
Луис Зимбровски, Донато Агире
Муриел Санта Ана, Грејс
Сандра Балестерос, Вики
Лола Бертет, Соледад
Спретли

+Острови Спретли
Местоположба, Јужнокинеско Море
Острови, ~100
Површина, 5 km&sup2;
Население, нема податок
Администрација, Спорна територија помеѓу (Брунеи, Тајван, НР Кина, Филипини, Малезија, Виетнам)
Островите Спретли се составени од околу 100 помали островчиња или гребени. Тие се обиколени со големи рибарски зони и потенцијални нафтени и гас полиња. Поради тоа и стратешката положба тие се предмет на спор помеѓу Брунеи, Тајван, НР Кина, Филипини, Малезија и Виетнам. Околу 45 острови веѓе се воено окопирани и на вив се наоѓа веќе војска на Кина, Малезија, Тајван, Виетнам и на Филипините. Брунеите тука формираа риболовна зона, но се активно вклучени во спорот.
1 Имиња на островите
* Кинески јазик : 南沙群岛, Nánshā Qúndǎo
* Виетнамски јазик: ''Quần Đảo Trường Sa''* тагалски (фил): ''Kalayaan''* Малајски јазик: ''Kepualuan Spratly''* Англиски јазик: ''Spratly Islands''.
Сабах

Сабах е малезиска држава која е сместена во северниот дел на островот Борнео. Таа е втора по големина држава во Малезија веднаш после Саравак, со која се граничи на југозапад. На југ се граничи со индонезиската покраина Источен Калимантан. Главен град е Кота Кинабалу, порано попознат како Џеселтон. Сабах е познат како ''Sabah, negeri di bawah bayu'', што значи 'Сабах, земја под ветрот', поради блискоста на тајфуните кои се честа појава на Филипините.
1 Спор помеѓу Малезија и Филипините
Статусот на малезиска држава или порано позната како како Северен Борнео е оспорен од страна на Филипините. Тие сметаат дека имаат право на оваа територија, бидејќи во 1450 година на сегашната територија Сабах и автономниот муслимански регион Бангсаморо на Филипините постоела филипинска држава која се викала Сулу Султанат. Тој султанат ги опфаќал тие територии и Филипините ги сакаат назад.
Underneath the Radar

''Underneath the Radar'' е првиот албум на ''Underworld'', издаден 1988 година. Албумот бил успешен и во Австралија и во САД (каде што достигнал #139 на ''Billboard'' 200). Песната со исто име како албумот е издадена како сингл што достигнал #23 на австралиските списоци и #74 на американскиот ''Billboard Hot 100''.
1 Песни
Сите песни се од Карл Хајд, Рик Смит и Алфи Томас.
# „Glory! Glory!“ – 5:42
# „Call Me No.1“ – 5:05
# „Rubber Ball“ (Space Kitchen) – 3:38
# „Show Some Emotion“ – 4:24
# „Underneath the Radar“ – 6:05
# „Miracle Party“ – 1:26
# „I Need A Doctor“ – 4:51
# „Bright White Flame“ – 5:09
# „Pray“ – 5:43
# „The God Song“ – 6:01
Change the Weather

''Change the Weather'' е вториот албум на Underworld, издаден во 1989.
1 Песни
Сите песни се од Карл Хајд, Рик Смит и Алфи Томас, освен ако нема забелешка.
# „Change the Weather“ – 3:30
# „Stand Up“ – 5:42
# „Fever“ – 3:29
# „Original Song“ – 3:28
# „Mercy“ – 3:48
# „Mr. Universe“ – 3:56
# „Texas“ – 3:32
# „Thrash“ – 4:17
# „Sole Survivor“ – 4:04
# „Beach" (Хајд/Смит) – 2:08
Dubnobasswithmyheadman

''dubnobasswithmyheadman'' е албум на Underworld, издаден во 1993 година.
1 Песни
Сите песни се од Карл Хајд и Рик Смит, освен ако нема забелешка.
# „Dark & Long“ – 7:35
# „Mmm... Skyscraper I Love You“ (Дарен Емерсон/Хајд/Смит) – 13:08
# „Surfboy“ (Емерсон/Хајд/Смит) – 7:33
# „Spoonman“ – 7:41
# „Tongue“ – 4:50
# „Dirty Epic“ – 9:55
# „Cowgirl“ – 8:29
# „River of Bass“ – 6:26
# „M.E.“ – 7:08
Second Toughest in the Infants

''Second Toughest in the Infants'' е албум на Underworld од 1996 година.
Овој албум е првиот албум на Underworld што може да се класифицира како прогресив хаус, односно мешавина од техно, прогресив рок, како и некои други влијанија.
1 Наслов
Необичното име на албумот („Втор најдобар меѓу бебињата“) доаѓа од еден коментар на шестгодишниот внук на Рик Смит, Сајмон Просер, кога го прашале како е на школо. „Бебињата“ се однесува на градинка за деца од четири до седум години во Велика Британија.
2 Песни
Сите песни се од Дарен Емерсон, Карл Хајд и Рик Смит, освен ако нема забелешка.
# „Juanita : Kiteless : To Dream of Love“ – 16:36
# „Banstyle / Sappy's Curry“ – 15:22
# „Confusion the Waitress“ – 6:47
# „Rowla“ – 6:31
# „Pearl's Girl“ – 9:36
# „Air Towel“ – 7:37
# „Blueski“ – 2:55
# „Stagger“ – 7:37
2.1 Бонус диск
По издавањето на „Born Slippy .NUXX“ како сингл, албумот излегол повторно со второ ЦД:
# „Born Slippy .NUXX“ – 11:40
# „Rez“ – 9:55 (Хајд/Смит)
# „Cherry Pie“ – 8:25
# „Pearls Girl (Carp Dreams Mix)“ – 10:06
Дарен Емерсон

Дарен Емерсон (англиски: ''Darren Emerson'') (роден 30 април 1971, во Хорнчрч, Англија) е денс диџеј и некогашен член на англиската група ''Underworld''.
1 Кариера
Емерсон почнал со миксување на хип-хоп песни на 14-годишна возраст, а веќе на 16 бил редовен диџеј во месните клубови. Почнал да навлегува во хаус музиката и набрзо се здобил со репутација како еден од најдобрите британски диџеи, што му овозможило да пушта музика во врвни клубови, како ''The Milk Bar'', ''Limelights'' и ''Venus''. Дарен спечалил неколку признанија како „Диџеј на месецот“ во списанието ''The Face'', како и во i-D.
Во 1990 година, Мартин Пруденс, зет на Рик Смит, го запознал Дарен со дуото ''Underworld'' и тој бил поканет од Карл Хајд да стане трет член на групата. Албумот ''dubnobasswithmyheadman'' бил нивното пробивање на тогаш растечката британска електронска сцена. Додека работеле на нивниот втор албум, ''Second Toughest in the Infants'', го издале синглот „''Born Slippy .NUXX''“, којшто станал хит веднаш по вклучувањето во саундтракот за филмот ''Trainspotting''.
Емерсон исто така бил и многу баран ремиксер, со ремикси на разни изведувачи, како ''The Chemical Brothers'' и Бјорк.
Дарен се разделил од ''Underworld'' во 2000 година и продолжил со својата соло кариера како диџеј и ремиксер, и исто како како сопственик на издавачка куќа. Издавал свои песни и песни на други изведувачи под неговата куќа и на крај добил и своја ноќ во супер клубот ''Pacha'', на Ибица, заедно со диџејот Ерик Морило.
Изминатите неколку години, Емерсон прави турнеи низ светот додека се подготвува за неговиот прв соло албум.
Од 2004 наваму, Емерсон е во врска со британската новинарка Кејт Торнтон. Моментално се верени и го очекуваат првото дете, во мај 2008.
2 Дискографија
2.1 Соло изданија
*''Mixmag Live!, Vol. 13'' (1996)
*''Cream Separates'' (1997)
*''Global Underground: Uruguay'' (2000)
*''Global Underground: Singapore'' (2001)
*''Summer Love 2001: DJ Emerson & D. Dreyer'' (2001)
*''Episode 1'' (2002)
*''Underwater, Episode 2'' (2003)
*''Underwater, Episode 3'' (2004)
*''Underwater, Episode 4'' (2005)
*''Underwater, Episode 5'' (2006)
2.2 Со Underworld
*''dubnobasswithmyheadman'' (1993)
*''Second Toughest in the Infants'' (1996)
*''Beaucoup Fish'' (1999)
*''Everything, Everything'' (2000)
Поделена љубов (филм)

„Поделена љубов“ (француски: ''La fille coupée en deux'' = Девојка на половина) е филм од 2007 година, режиран од Клод Шаброл (Claude Chabrol). И во овој филм, Клод Шаброл го прикажува животот на француското „високо“ општество, преку приказна за млада девојка која се обидува да успее во тие кругови. Главните улоги ги толкуваат: Лудивин Сањер (Ludivine Sagnier) која ја глуми Габриел Денеж, Беноа Магимел (Benoît Magimel) во улогата на Пол Гиденс и Франсоа Берлан (François Berléand) како Шарл Сен Дени.
1 Сиже
Габриел Денеж е млада шармантна и харизматична девојка која гради телевизиска кариера. Нејзината љубов кон популарниот писател Шарл Сен Дени останува изневерена, па таа утеха наоѓа во патолошката заљубеност на неурамнотежениот Пол Гиденс, наследник на големо богатство. Во тој момент, таа е ставена помеѓу двата популарни лика од париското високо општество.
Dynamic Host Configuration Protocol

DHCP (Dynamic Host Configuration Protocol) е збир на правила кои овозможуваат барање и добивање на IP-адреса на компјутерскатa мрежа од DHCP опслужувачот.
1 Како работи DHCP
DHCP серверерот е инсталиран на опслужувач во компјутерската мрежа, може да биде покренат и на насочувачот. Тој на клиентите му доделува адреси за однапред одреден збир на IP-адреси. Тие клиентски уреди можат да бидат компјутери, мрежни печатачи или мрежни адаптери. Со IP-адресата клиентите можат да добијат и други мрежни поставки како што се подразбира излез од мрежата (default gateway), мрежна маска, адреса DNS опслужувач и други. Во спротивно, да нема DHCP опслужувач на мрежата, сите овие вредности би се внесувале рачно. DHCP се стара да сите IP-адреси бидат единствени, те. да нема две исти IP-адреси во мрежата.
Преносен сметач

Пренослив сметач (пренослив компјутер, |переносник или лаптоп, англ. ''laptop computer, notebook computer, notebook'') — мал пренослив сметач кој вообичаено тежи 1 — 8 кг. Преносливите сметачи содржат компоненти кои се идентични со типичните персонални сметачи, но се минијатуризирани (смалени) за да бидат полесни, да трошат помалку струја и да зафаќаат помалку простор. Преносливиот сметач вообичаено работи на батерии и на надворешно напојување.
Преносливиот сметач еволуирал со развојот на технологијата. Првите преносливи сметачи се појавиле во 1982/83 и како што се развивала технологијата така и нивната тежина опаѓала, а времето на автономна работа без надворешен извор на енергија растело. И другите перформанси го следеле општиот развој на сметачите.
Поради преносливоста и високата интеграција на компонентите, преносливите сметачи се поподложни на стареење и физички оштетувања од стационарните сметачи. Компонентите како што се батериите, шарките од екранот, конекторите и напојувањето се најчести жртви на секојдневната употреба.
Од друга страна, самиот концепт на преносливост на податоците и работите заедно со нивниот сопственик неизбежно ги прави преносливите сметачи неопходност.
1 Поврзано
* Сметачи
Everything, Everything

''Everything, Everything'' е албум во живо на ''Underworld'', издаден на 12 септември, 2000 година. Албумот е именуван според текстот на една од песна, „''Cowgirl''“.
Придружно ДВД е издадено одделно брзо по излегувањето на албумот. ДВД-то содржи живи снимки од групата заедно со видеографија и уметнички ефекти од дизајнерската група ''Tomato''. ДВД-то исто така содржи неколку песни што не се на албумот: „''Moaner''“, „''Puppies''“, „''Kittens''“ и „''Rowla''“.
1 Песни
Сите песни се од Underworld, освен ако нема забелешка.
# „Juanita / Kiteless“ – 12:35
# „Cups“ – 3:26
# „Push Upstairs“ – 7:28
# „Pearl's Girl“ – 8:17
# „Jumbo“ – 8:33
# „Shudder / King of Snake“ (Белот/Мородер/Самер/Underworld) – 12:17
# „Born Slippy .NUXX“ – 10:56
# „Rez / Cowgirl“ – 11:47
A Hundred Days Off

''A Hundred Days Off'' албум на Underworld од 2002 година. Од албумот изглегле два сингла што влегле на британските топ листи: „''Two Months Off''“, којашто достинала 12. место и „''Dinosaur Adventure 3D''“, којашто достигнала 34. место. Иако ова е првиот албум по заминувањето на Дарен Емерсон во 2001, албумот не е голем стилски пресврт и фокусот е сѐ уште на трансот, иако со помалку тешки битови во споредба со „''Beaucoup Fish''“, нивниот претходен албум.
1 Звук
Како и на другите нивни албуми, песните се претежно долги (преку пет минути должина) и полни со синтисајзери, драм-машини и поезија пеена или рецитирана во позадина. Овој албум е помалку агресивен од претходниот, „''Beaucoup Fish''“, често поотворен кон амбиентална и лаунџ музика, отколку само кон транс музика.
2 Песни
Сите песни се од Underworld.
# „Mo Move“ – 6:54
# „Two Months Off“ – 9:08
# „Twist“ – 6:24
# „Sola Sistim“ – 6:26
# „Little Speaker“ – 8:38
# „Trim“ – 3:23
# „Ess Gee“ – 2:22
# „Dinosaur Adventure 3D“ – 7:56
# „Ballet Lane“ – 3:39
# „Luetin“ – 7:00
Мост на Конфедерацијата

Мостот на Конфедерацијата (англиски ''Confederation Bridge'' ; француски ''Pont de la Confédération'') е мост кој поминува над преминот Абегвејт во Нортамберлан Мореузот, и ги поврзува Островот на Принц Едвард и копното на Њу Бранзвик во Канада. Често се иманувал како "Поправената врска" (Fixed Link) од страна на жителите на островот сè додека не го добил своето официјално име. Изградбата почнала есента во 1993, која траела три и пол години, и коштала милијарда канадски долари. Мостот е долг 12,9 км и е отворен на 31 мај 1997.
3 април (родени)

1461, Ана де Божу — француска принцеза, ќерка на Луј XI.
1783, Вашингтон Ирвинг — американски писател, есеист, историчар и дипломат († 1859).
1922, Дорис Деј — американска филмска глумица и пејачка.
1924, Марлон Брандо — американски филмски глумец († 2004).
1930, Хелмут Кол — канцелар на Германија.
1932, Јован Ивањин — македонски поет и романописец.
1942, Адемир да Гуја — бразилски фудбалер.
1943, Зоран Ковачевски — македонски писател.
1958, Алек Болдвин — американски глумец.
1961, Еди Марфи — американски глумец и комичар.
1978, Томи Хас — германски тенисер.
1984, Макси Лопес — аргентински фудбалер.
1985, Леона Луис — британска поп-пејачка.
1990, Ловре Калиниќ — хрватски фудбалер.
1995, Адријан Рабио — француски фудбалер.
1996, Фабијан Руис — шпански фудбалер.
2003, Пабло Торе — шпански фудбалер.
После венчавката (филм)

После венчавката е дански филм од 2006 година. Режиран од Сузан Биер а главните улоги ги толкуваат Мадс Микелсен и Сидсе Бабет Кнудсен , филмот бил номиниран за Оскар за најдобар филм од странско говорно подрачје.
0.1 Синопсис
Јакоб Педерсон управува со индиско сиропиталиште. Имајќи малку вработени, Јакоб работи напорно за да го одржи сиропиталиштето, истовремено лично инвестирајќи во децата, посебно во Прамод, детенце за кое тој се грижи од самото раѓање. Сиропиталиштето се соочува со пропаѓање веќе осум години а му прети и банкротство. Данска корпорација нуди голема донација за одржување на сиропиталиштетот, но Јакоб мора да се врати во Данска (од каде потекнува) за да ги добие средствата. Според најавата, извршниот директор на корпорацијата, Јирген Хансон сака да се запознае со Јакоб.
Клеопатра Македонска

:''Не треба да се меша со Клеопатра Евридика, жена на Филип II.'':''Поврзано Клеопатра (појаснување) за други личности со ова име.''
Клеопатра (околу 356 п.н.е. — 308 п.н.е.), Клеопатра Македонска или Клеопатра Епирска — сестра на Александар Македонски во бракот на Филип II со Олимпијада. Принцеза во кралскиот двор а подоцна регент на Епир. Во други блиски роднински врски е со полусестрите Тесалоника Македонска и Кинана, како и полубратот Филип III Македонски.
Израснала во Пела, како принцеза. Во 338 п.н.е., Клеопатра останува во Пела со нејзиниот татко, додека нејзината мајка Олимпијада е прогонета во Епир кај нејзиниот молосиски брат Александар I Епирски (вујкото на Клеопатра). Подоцна Филип сакајќи да го зајакне сојузништвото со Александар I Епирски, му ја понудил раката на Клеопатра. Во 334 п.н.е., се одржала голема свадбена свеченост по повод стапувањето во брак на Клеопатра и нејзиниот вујко Александар I Епирски во македонската престолнина Ајга. Токму тогаш бил убиен Филип II.
Веднаш после убиството на Филип II, скоро земените Клеопатра и Александар се враќаат назад во Епир. Набрзо, во нивниот брак се родиле две деца: Неоптолeм II Епирски и Кадмија.
1 Наводи
Ересундски мост

Ересундскиот мост (дански: ''Øresundsbroen'', шведски: ''Öresundsbron'', ''Øresundsbron'') — комбиниран двоколовозен железнички и четирилентен патен мост кој го сече теснецот Ересунд. Мостот е всушност комбинација од мост и тунел кој ги поврзува градови Копенхаген во Данска и Малме во Шведска. Важи за еден од најдолгите мостови во светот.
1 Поврзано
* Ересунд
* Висечки мост
2 Галерија
6 април (родени)

1483, Рафаело Санти — италијански ренесансен сликар († 1520)
1773, Џејмс Мил — англиски филозоф, економист и политички теоретичар.
1826, Гистав Моро — француски симболистички сликар († 1898)
1849, Џон Вилијам Вотерхаус — англиски сликар-предрафаелит.
1890, Антони Фокер — холандски авиоконструктор († 1939).
1927, Гери Мулиган — американски џез-музичар († 1996)
1946, Иван Бекјарев — српски глумец († 2020).
1959, Пјетро Вјерховод — италијански фудбалер.
1965, Стефан Петерхансел — француски мотоциклист и автомобилист.
1972, Андерс Томас Јенсен — дански режисер.
1984, Мадс Кристенсен — дански велосипедист.
1988, Гаетан Биле — белгиски велосипедист.
1969, Елиот Смит — американски рок-музичар († 2003).
2001, Оскар Пјастри — австралиски возач на „Формула 1“.
Зоофилија

Зоофилија или скотолоштво — болно сексуално привлекување кон животни. Човекот којшто се привлекува сексуално од животни се нарекува зоофил. Во зоофилијата најчесто среќавани учесници се коњи, кучиња, кокошки, магариња, овци, кози. По ретко се користат змии, риби и инсекти. Змиите и рибите се користат од жените (си ја стимулираат дразницата), а инсектите (муви) се користат од мажи при мастурбација (се кинат крилата и се поставуваат врз пенисот) .
Вода (филм)

Вода (|Water) е канадски филм од 2005 година номиниран за Оскар а режиран од Дипа Мехта. Филмот ги истражува животите на вдовици во ашрам во Варанаси, Индија во 1938 година. Воедно, филмот е третиот дел од поврзана трилогија на Мехта, на кој му претходат „Оган“ (1996) и „Земја“ (1998).
Својата премиера филмот ја имал на Меѓународниот филмски фестивал во Торонто (2005), каде бил претставен на отворањето на фестивалот. На редовен репертоар во Канада почнал да се прикажува во ноември таа година а во Индија почнал да се прикажува во мај, 2007 година.
0.1 Синопсис
Приказната во „Вода“ е поставена за време на периодот на британското владеење во 1938 година, кога Индија е сѐ уште дел од колониите на Британија.
Според Хинду традицијата од тој период, бракот помеѓу млади девојчиња и постари мажи бил нормален во некои делови на Индија. Кога сопругот во православно Хинду семејство ќе почине, неговата млада вдовица била праќана во таканаречен ашрам за вдовици за да се искупи за гревовите од нејзиниот претходен живот, кои наводно ја предизвикале смртта на нејзиниот сопруг.
ИБМ

„Интернационалната корпорација за деловни машини“ ИБМ (англ. ''International Business Machines Corporation - IBM'') е мултинационална компанија за компјутерска технологија и консалтинг со седиште во Армонк, во државата Њујорк, САД. ИБМ е една од ретките информатички компании која има непрекината историја уште од 19. век.
ИБМ произведува и продава компјутерска опрема и софтвер и обезбедува инфраструктурни услуги, услуги за вдомување и консултантски услуги во областите од супер-компјутери до нанотехнологии.
ИБМ е познат во поновата историја како најголема компјутерска компанија со 355.000 вработени ширум светот. Во однос на вкупните приходи долго време беше прва, а од 2006. е втора, после Хјулит-Пакард. Во 2007. вкупните приходи изнесувале 98,8 милијарди УСД.
ИБМ е сопственик на повеќе патенти од било која друга технолошка компанија. Има инженери и консултанти во над 170 земји и 8 истражувачки лаборатории ширум светот. Вработени на ИБМ се носители на 3 Нобелови награди, четири Тјурингови награди, пет Национални медали за технологија, и пет Национални медали за наука.
Светски трговски центар

Светскиот трговски центар (англ. ''World Trade Center'') во Њујорк, САД бил комплекс од седум згради во долниот Менхетен, дизајнирани од архитектот Минору Јамасаки и инженерот Лесли Робертсон, а изграден од Пристанишните власти на Њујорк и Њу Џерси кои го поседувале земјиштето.
Изградбата започнала во 1966, а целосно завршила на 4 април 1973. Најдобро е познат по двете 110-катни кули-близначки високи по 417м (со антената на северната кула 526,3м). Терасата на врвот на јужната кула и ресторанот на северната кула нуделе спектакуларна глетка на Менхетен и околината.
Комплексот, со вкупна површина од 1,24 милиони м² деловен простор, сместен во срцето на финансискиот кварт на Менхетен бил израз и одраз на престижот на американската финансиска индустрија. Во вообичаен работен ден, во кулите работеле 50.000 луѓе и уште околу 200.000 поминувале како посетители. Комплексот дури имал и сопствен поштенски број - 10048.
1 Терористички напади
Поради својата симболика, Светскиот трговски центар бил мета на непријателите на САД. Во 1993. група исламски терористи предводени од Рамзи Јусеф со автомобил-бомба се обиделе да ја соборат северната кула во јужната и така што ги урнат двете. Планот не им успеал бидејќи експлозијата не ја урнала северната кула, но направила големо оштетување при што загинале 6, а биле повредени над 1000 лица.
Утрото на 11 септември 2001. терористи на Ал-Каеда, управувајќи со 2 претходно грабнати авиони од типот Боинг 767, се удриле во кулите во временско растојание од 16 минути. Како резултат на пожарот што настанал од авионското гориво, дошло до структурни оштетувања на кулите. Од седумте згради од комплексот на Светскиот трговски центар, кулите, а по нив и уште две други се урнале, а другите три биле непоправливо оштетени од уривањето. Загинале 2.998 луѓе, 19 терористи, а биле повредени повеќе од 6.291.
2 Видете и:
* Терористички напади од 11 септември 2001.
3 Наводи
fi:World Trade Center
Педофилија

Педофилија е сексуално привлекување, трајно насочено кон полово незрели поединци (деца). Тоа е хронофилија, т.е. вид парафилија, при којашто сексоеротичната возраст на парафилот не одговара на неговата реална возраст. Терминот произлегува од старогрчкото 'paides' (''παιδές'' — момче, дете) и 'philia' (''φιλια'' — љубов).
Со ''педофил'' неофициално понекогаш се нарекуваат и луѓето, коишто чувствуваат привлекување кон помлади (помали), како и сексуалните насилници на деца.
1 Педофилијата како мотив во популарната култура
* „Алис ги распнува на крст педофилите“ (англиски: ''Alice Crucifies The Paedophiles'') — песна на британската панк-рок група Рудиментари пени (''Rudimentary Peni'') од 1983 година.
Некрофилија

Некрофилија, уште нарекувана танатофилија и некролагнија, е парафилија што се одликува со човечко сексуално привлекување кон мртви трупови. Зборот е вештачки создаден од старо грчки: ''νεκρός'' (''nekros''; "труп," или "мртов") и ''φιλία'' (''philia''; "љубов").
1 Поделба на некрофилијата
Поделба на некрофилијата според Росман Џонатан и Ресник Филип:
Типична некрофилија
# некрофилија убиство - убиство и користење на мртвото тело за сексуално задоволување
# примарна некрофилија - мртвото тело се користи за сексуално задоволување
# некрофилија фантазија - фантазија и контакт со мртвото тело, но без сексуален чин
Лажна некровилија - возбудување на мртво, но мртвото не е објект на сексуален акт, објект е живо суштество (садисти)
2 Здравствено и законско гледиште
Некрофилијата според најновата класификација на болестите ICD-10 спаѓа под точка F65.8 - Парафилија, друго пореметување на сексуално привлекување, некрофилија. Многу често склоните кон некрофилија пројавуваат и симптоми на други психички болести како: Параноја, тежок социјален контакт со луѓе, недостиг на емпатија и сл.
Иако општествено неприфатена, и се смета дека е многу ретка, сепак досега има извесни значителен број случаи на некрофилија.
Во повеќето држави некрофилијата е казнива според закон.
1992-2002

''1992-2002'' е албум на ''Underworld'', како компилација на двојно ЦД, издаден во 2003 година. Албумот е излезен заедно со синглот „''Born Slippy .NUXX 2003''“.
Оваа компилација го направи првото албумско претставување на „''Bigmouth''“, „''Dirty''“, „''Spikee''“ и „''8 Ball'', коишто претходно биле достапни само како синглови.
1 Песни
Сите песни се од ''Underworld'', освен ако нема забелешка.
1.1 2xCD: Junior Boy's Own, JBO1024692 JBO1024698 (ltd ed) (UK); V2, 63881-27175-2 (US); V2, V2CP 170-171 (JP)
;Диск еден
# „Bigmouth“ – 10:07
# „Dirty“ – 10:18
# „Mmm... Skyscraper I Love You“ – 13:15
# „Rez“ – 9:57
# „Spikee“ – 12:30
# „Dirty Epic“ – 9:59
# „Dark & Long (Dark Train)“ – 10:51
;Диск два
# „Cowgirl“ – 8:29
# „Born Slippy .NUXX“ – 7:34
# „Pearl's Girl“ – 9:39
# „Jumbo“ – 6:58
# „Push Upstairs“ – 6:10
# „Moaner“ – 10:23
# „Shudder/King of Snake“ (Белот, Мородер, Самер) – 9:30
# „8 Ball“ – 8:55
# „Two Months Off“ – 9:08
1.2 2xCD/DVD: V2, V2CP 172-174 (JP)
;Дискови еден и два
Како погоре
;Диск три (ДВД)
# „Rez“ – 9:54
# „Dark Train“ – 9:55
# „Born Slippy Nuxx“ – 4:31
# „Jumbo“ – 4:10
# „Two Months Off“ – 3:59
1.3 2xCD: Sum, 0340028102 (AR); V2, LC 01801 (DE) promo; V2, (JP) promo
Многу мал број на изданија содржеа продолжени верзии на „''Dirty''“ и „''Jumbo''“.
;Диск еден
# „Bigmouth“ – 10:07
# „Dirty“ – 11:37
# „Mmm... Skyscraper I Love You“ – 13:15
# „Rez“ – 9:57
# „Spikee“ – 12:30
# „Dirty Epic“ – 9:59
# „Dark & Long (Dark Train)“ – 10:51
;Диск два
# „Cowgirl“ – 8:29
# „Born Slippy .NUXX“ – 7:34
# „Pearl's Girl“ – 9:39
# „Jumbo“ – 9:12
# „Push Upstairs“ – 6:10
# „Moaner“ – 10:23
# „Shudder/King of Snake“ (Белот, Мородер, Самер) – 9:30
# „8 Ball“ – 8:55
# „Two Months Off“ – 9:08
1.4 4xLP: Junior Boys Own, JBO1024691 (UK)
;Диск еден
# „Bigmouth“ – 10:07
# „Dirty“ – 10:18
# „Mmm... Skyscraper I Love You“ – 13:15
# „Rez“ – 9:57
;Диск два
# „Spikee“ – 12:30
# „Dirty Epic“ – 9:59
# „Dark & Long (Dark Train)“ – 10:51
# „Cowgirl“ – 8:29
;Диск три
# „Born Slippy .NUXX“ – 7:34
# „Pearl's Girl“ – 9:39
# „Jumbo“ – 6:58
# „Push Upstairs“ – 6:10
;Диск четири
# „Moaner“ – 10:23
# „Shudder/King of Snake“ (Белот, Мородер, Самер) – 9:30
# „8 Ball“ – 8:55
# „Two Months Off“ – 9:08
Живко Стефановски

Живко Стефановски (, - , ) — македонски функционер, писател и публицист. Уште од најмладите години се занимавал со новинарство, но не напуштајќи го и тогаш кога се наоѓал на други одговорни општествено-политички функции. Повеќе години бил професионален новинар.
1 Соработка
Соработувал со белградскиот неделник „''Неделни Илустрации''“ (пред војната), „''Борба, Вечерни Новости, Партиски Живот, Комунист, Журнал''“ и други. Но полна новинарска афирмација, тој стекнал како соработник, а потоа како дописник на „''Нова Македонија''“ од Тетово. Бил на должност главен и одговорен уредник на тетовското месечно списание „''Полог''“ и Радио Тетово. Бил и директор на Центарот за информирање и издавачка дејност „Полог“ од Тетово.
2 Издаваштво
Од областа на публицистиката има објавено неколку трудови: „Операција долга шест години“, „Последниот јатак“ (заедно со Јован Павловски), „Живот зад затворени врати“, „Монографија за Тетово“ (со Јован Павловски), „Од револуционерното минато на Тетово“ (со Миле Арсениевски), „Полошка панорама“, „Тетовската партиска организација во 1942 и 1943 година“ (со јован Павловски), „Монографија за Тетово и околината“ (со Гојко Ефтоски), „Шар Планина“ (прво и второ издание), „Солидарноста на дело“ (со Гојко Ефтоски и Абдураман Алити) и „Појдовте млади во виорот“. Има напишано и објавено три монографии за тетовски стопански работни организации.
3 Одликувања
Носител е на седум одликувања, а за новинарско-публицистичката активност има добиено неколку признанија и награди, меѓу која е и Наградата „19 Ноември“ на Општина Тетово.
Асексуалност

Асексуалност означува недостиг на сексуална желба и привлекување. Луѓе, коишто чувствуват постојано недостаток на сексуално привлекување и желба за сексуален контакт се нарекуваат асексуални. Во науката има спорови дали асексуалноста е сексуална дисфункција или вид на сексуална ориентација.
Асексуалното поведение (воздржувањето од сексуални контакти) не е задолжително обврзано со фактичка асексуалност. Кога асексуалното поведение е како резултат од личен избор и погледи, тоа се нарекува целибат. Целибатот е карактеристичен за определени претставници на некои религии (пр. православните монаси, католичките свештеници) и култури.
Често асексуалното поведение е резултат од несакањето на некои луѓе да ја прифатат сопствената хомосексуалност од една страна, и недостигот на интерес кон спротивниот пол, од друга.
Оние коишто ја разгледуваат асексуалноста како сексуално нарушување, посочуваат различни причини за нејзината појава, меѓу кои: преживеано сексуално насилство, сексуална репресија (поради хомосексуалност и др.), хормонални проблеми и др.
Голем дел од асексуалните луѓе не ја прифаќаат дефиницијата "нарушување", тврдејќи дека состојбата не им предизвикува чувства на незадоволство, страдање и несреќа. Често истакнуван аргумент е, дека во минатото слични категоризации биле користени наспроти хомосексуалноста, а денес науката ја разгледува како легитимна сексуалност.
Дефинитивен став за карактерот на асексуалноста не може да биде даден, поради недостигот на квалитетни испитувања во областа.
4 април (родени)

186, Каракала — римски цар (п. 217).
1640, Гаспар Санз — шпански композитор.
1846, Лотреамон — француски поет.
1884, Исороку Јамамото — воен адмирал, јапонски поморски командант (п. 1943).
1913, Мади Вотерс — американски блуз-музичар.
1914, Маргарит Дирас — француска писателка, сценаристка и режисерка.
1922, Васа Пантелиќ — српски и југословенски глумец.
1927, Томе Момировски — македонски писател.
1932, Антони Перкинс — американски глумец († 1992).
1932, Андреј Тарковски — руски режисер и сценарист (п. 1986).
1937, Лајош Портиш — унгарски шахист.
1941, Петар Краљ — српски и југословенски глумец.
1943, Мирсад Фазлагиќ — босански и југословенски фудбалер.
1947, Салваторе Шарино — италијански композитор.
1948, Бери Оукли — американски блуз-музичар.
1952, Гари Мур — северноирски рок-гитарист.
1963, Бени Грин — американски џез-музичар.
1964, Бранко — бразилски фудбалер.
1964, Аким Селмани — поранешен член на ОНА.
1972, Марко Живиќ — српски глумец.
1976, Емерсон Фереира — бразилски фудбалер.
1979, Хит Леџер — австралиски глумец (п. 2008).
1985, Руди Фернандес — шпански кошаркар.
1987, Сами Кедира — германски фудбалер.
1988, Барбара Лазовиќ — словенечка ракометарка.
1993, Даниел Тајс — германски кошаркар.
1993, Френк Камински — американски кошаркар.
2003, Харви Елиот — англиски фудбалер.